open-index/open-wikipedia-markdown huggingface dataset:
سمير محبوب

**سمير محبوب** اسمه الاصلى محمد سمير محبوب ، شاعر غنائى مصرى (24 ابريل 1929-22 يوليه 1996).

كان ظابط بحرى تجاري، وبعدها اشتغل فى الصحافه فى جرانيل "صوت الامة" و "النداء".
## حياته
مؤلف أشهر اغانى العندليب الراحل عبدالحليم حافظ: صافينى مره . ياحلو يا اسمر . يامواعدنى بكره .. واللى توفى فى 22 يوليه سنه 1996 بعد مشوار ناجح مع كتابه الأغانى وبخلاف اغانىه لحليم .. غنت ليه المطربه صباح : أسمر أسمر .. طيب ماله . وفريد الأطرش "خمسه عليها " ومها صبرى "فيها جون" وعمر فتحى "على قلبى " وفاتن فريد "خليك على عومى ياموج البحر" واللى غنتها فى فيلم "وحوش الميناء" انتاجها وبطولتها مع فريد شوقى سمير من مواليد 24 ابريل سنه 1929 و هو من ولاد  حى العباسيه بالقاهره . ابتدا حياته العمليه كضابط بحرى تجارى وبعدين عمل بعده صحف من بينهم : صوت الأمه . النداء .. وبعدين نقل الى مصلحه ال كسب والكهرباء .. وبالنسبه لتأليف الأغانى فقد ابتدا مشواره مع صديقه الموسيقار محمد الموجى اللى زامله لسنين  طويله وكتب ليه اسكتشات ليغنيها بنفسه وبعدين انضم اليها عبدالحليم حافظ فأصبحوا نجوم أفراح القاهره ولياليها الى أن ابتدا حليم مشواره فى السينما بفيلم "لحن الوفاء" واستقل كل منهم بحياته الفنية.
## اشهر اغانيه ل[[عبد الحليم حافظ]]

* صافينى مره
* يا حلو يا اسمر
* ايه فكرك
* بتقوللى بكره
* الحق عليّا اللى عرفتك
* سلامات ازيكم
* ظالم
* يا مواعدنى بكره

كل الأغانى دى من تلحين محمد الموجى

## اغانيه ل[[صباح]]
* اسمر اسمر طيب مالو

## اغانيه ل[[ليلى مراد]]
* علمنى واعلمك
* أكتب لك جوابات

## مصادر
* محمد قابيل، "موسوعه الغناء المصرى فى القرن العشرين"، الهيئه المصريه العامه للكتاب، 1999
* مجدى العمروسي، "كراسه الحب والوطنية: السجل الكامل لكل ما غناه عبد الحليم حافظ"، صوت الفن، 1998

تصنيف:شعرا مصريين
تصنيف:ادبا مصريين
تصنيف:كتاب مصريين
تصنيف:مواليد 1929
تصنيف:وفيات 1996
القديس بونيفاس الاول

**القديس بونيفاس الاول** هو البابا الاتنين واربعين للكنيسة الكاتوليكية من 28 ديسمر سنة 418 لحد 4 سبتمبر سنة 422. اللى جه بعده القديس سلستين الاول.
## شوف كمان
* ليستة بابوات الكنيسه الكاتوليكيه
80 px|center

تصنيف:باباوات كاتوليك
تصنيف:مواليد فى روما
القديس سلستين الاول

**القديس سلستين الاول** هو البابا التلاتة واربعين للكنيسة الكاتوليكية من 10 سبتمبر سنة 422 لحد 27 يوليه سنة 432. و هو قديس فى الكنيسة الشرقين وبيحتفل بعيده يوم 8 ابريل من كل سنة. اللى جه بعده القديس سيكتوس التالت.
## شوف كمان
* ليستة بابوات الكنيسه الكاتوليكيه
80 px|center

تصنيف:باباوات كاتوليك
تصنيف:مواليد فى روما
اضطهاد فاليريان

تصغير|350px|فظايع حصلت فى مصر وقت اضطهاد فاليريان.
**اضطهاد فاليريان** هو اضطهاد حصل لمسيحيين مصر فى عهد الامبراطور الرومانى فاليريان Valerian اللى قعد على عرش الامبراطوريه الرومانيه فى سنة 254 بعد عدد من الامبراطره اللى حكمو بعد الامبراطور ديسيوس اللى اضطهد مسيحيين مصر اضطهاد كبير. فى الاول فاليريان ما بينش عداوه للمسيحيين و كان بيعزمهم فى قصره و بيتكلم معاهم. لكن الحال ده مادامش مده طويله ، فبعد شويه رجعت الامور لزى ماكانت و ابتدا فاليريان يضطهد المسيحيين بنفس طريقة سلفه ديسيوس. فى الاضطهاد ده اتقتلت و اتعذبت اعداد كبيره من مسيحيين و اساقفة مصر و كان بيهجمو على بيوتهم و يجرجروهم براه و يسوموهم العذاب ، و اضطرت اعداد كبيره من المسيحيين انهم يسيبو بيوتهم و يهربو على الصحارى و كهوف الجبال.

البابا ديونيسيوس نال نصيبه من التعذيب و الاضطهاد و جلده والى الرومان بالكرباج و امره انه يسجد للألهه الرومانيه فلما رفض جمع عدد من المسيحيين و قتلهم قدام عينيه و نفاه. بعد ما رجع ديونيسيوس اسكندريه من المنفى مالقاش فيها غير 3 شمامسه بس مع انه قبل ما يتنفى كان ساب فيها عدد كبير من الشمامسه لكن كلهم هربو و استخبو و ماتت اعداد منهم من المرض.

وصل اضطهاد فاليريان لدرجة ان الرومان كانو بيشقو بطون الاطفال المسيحيين و ياخدو مصارينهم و يلفوها على اعواد القصب و يرموها على تماثيل الالهه.

الرومان
تصنيف:قهر
تصنيف:مدابح
تصنيف:اضطهاد الأقباط
تصنيف:رومان
اضطهاد ديوكلتيانوس

[تصغير|350بك| داق مسيحيين [مصر كل انواع العذاب فى اضطهاد ديوكلتيانوس.]]
**اضطهاد ديوكلتيانوس** هو اضطهاد رهيب حصل لمسيحيين مصر فى عهد الامبراطور الرومانى ديوكلتيانوس Diocletian / Diocletianus اللى قعد على عرش الامبراطوريه الرومانيه سنة 284. جامع الجزيه اياميها اللى كان اسمه " اخيليوس " انتهز فرصة حصول اضطرابات فى الامبراطوريه الرومانيه فإستقال بمصر و نصب نفسه ملك فى مدينة طيبه و فضل على الحال ده لمدة اربع سنين من غير مايقدر عليه الوالى الرومانى " جاليويوس " فراح الامبراطور ديوكلتيانوس بنفسه على مصر ، و بعد ماحاصر اسكندريه لمدة 8 شهور اقتحمها و استولى عليها و حرقها و قتل و سبى اعداد كبيره من اهلها ، وسمح لعساكره انهم يرتكبو فيها كل الجرايم فقتلو و نهبو وسبو بطريقه وحشيه. و فيه قصه بتقول ان ديوكلتيانوس قعد على حصان و امر عساكره انهم يدبحو فى الناس لغاية ما يوصل الدم لركب الحصان فنزلو فيهم تقتيل لغاية ما اتزحلق الحصان و وقع بيه و وصل الدم لركبته فإتوقف القتل. ديوكلتيانوس فضل يتبع يتبع اخيليوس فى كل حته بيروح فيها ، فكان بيدخل المدن و القرى اللى دخلها اخيليوس و يقتل فى الناس و يسبى الستات و الاطفال و يعذب القساوسه و يهد الكنايس و المعابد.

المؤرخ اوسابيوس اللى زار مصر بعد شويه من الأحداث دى كتب عن الفظايع اللى حصلت و قال ان صعب على الكاتب المتمرس انه يوصف قدر التعذيب القاسى اللى حصل فى صعيد مصر. و حكى ان الرومان كانو بيسلخو جلد الضحايا لغاية مايظهر لحمهم و يفضلو يسلخو فيهم لغاية مايموتو. و وصف طريقه لتعذيب الستات عن طريق تقليعهم هدومهم بالكامل و بعدين تعليقهم من رجل واحده فى الهوا عن طريق اله مخصوصه فكانو بيفضلو متعلقين و هما عريانين بالمنظر ده. و حكى عن طريقة تعذيب تانيه كان الرومان بيجيبو فيها المسيحى المصرى و يربطوه مابين غصنين من اغصان شجرتين جنب بعض بيميلوهم عن طريق اله مخصوصه و بعد ما يربطو الضحيه من الغصنين من الناحيتين كانو بيسيبو الغصنين يرجعو لوضعهم فى الشجره زى ماكانو ، فكان الضحيه بيتفسخ و بتتقطع ضلوعه و بيتسحق عضمه و بيطير جسمه فى الهوا. بيقول اوسابيوس انه شاف بنفسه إن الأحكام بالاعدام كانت بتصدر ساعات بطريقه جماعيه فكانت بتتقطع رووس عشره او عشرين او لحد ميه فى نفس الوقت و لدرجة ان السيوف كانت بتتكسر فى الرقاب من كتر ماقطعت و لدرجة ان السيافين كانو بيتعبو فكانو بيريحو عشان ياخدو نفسهم قبل ما يكملو قطع الرووس.

## شوف كمان
* عصر الشهدا

تصنيف:قهر
تصنيف:مدابح
تصنيف:اضطهاد الأقباط
تصنيف:رومان
سيكستوس التالت بابا روما

القديس سيكستوس التالت بابا روما هو البابا الاربعة واربعين للكنيسة الكاتوليكية من 31 يوليه سنة 432 لحد مارس/اغسطس سنة 440. اللى جه بعده القديس ليون الاول.
## شوف كمان
* ليستة بابوات الكنيسه الكاتوليكيه

تصنيف:باباوات كاتوليك
تصنيف:مواليد فى روما
القديس سيمبليكوس

200px|thumb|left|'''القديس سيمبليكوس'''

**القديس سيمبليكوس** هو البابا السبعة واربعين للكنيسة الكاتوليكية من 3 مارس سنة 468 لحد 10 مارس سنة 483. اتولد فى تيفولى فى ايطاليا. اللى جه بعده القديس فيلكس التالت.
## شوف كمان
* ليستة بابوات الكنيسه الكاتوليكيه
80 px|center

تصنيف:باباوات كاتوليك
بتقوللى بكره

**بتقول لى بكره**

  
## كلمات

بتقول لى بكره قلبك حيعطف

وف كل مره توعد وتخلف

واصدقك برضه ولا اتكلم
 
من خوفى عليك لا تتالم

وتقول لى بكره

اول ميعاد بينـا فضلت استناك وامنى نفسى

واقول لقلبى خلاص بلغت مـناك من بعد ياسى

وف لحظة لقيـت اللى بنيـــتــه جيت انت غبت وهديتـه

فكرى يودى ويجيب ..

ياهل ترى ايه نسَّاهما يكونشى لقى له حبيب ..

غيرى ومتهنِّى معاه

كتمت ما جرىلى ورضيت والشوق كاوينى ووجدى

وان قلت لك حبيت بتفوتنى اتكلم وحدى

وابقى لاعارف لن كنت حبيبـك والا فؤادى مالهوش فى نصيبك

واجى اقول لك ساكت كدة ليه ما ترد مـره

وافضل احايل لك و بعد ايه تقول لى بكره

واصدقك برضه ولااتكلم من خوفى عليك لا تتالم

وتقول لى بكره.. وتقول لى بكره

 

## شوف كمان

* ليستة اغانى عبد الحليم حافظ

تصنيف:اغانى باللغه المصريه
تصنيف:اغانى عبد الحليم حافظ
تصنيف:كلمات اغانى
اسبقنى يا قلبى

الاغنية اتسجلت لفيلم حكاية حب لكن لطول الفيلم لم تضاف رغم كتابتها فى تتر الفيلم

## كلمات الأغنية

اسبقنى يا قلبى اسبقنى ..

ع الجنة الحلوة اسبقني

اسبقنى وقول لحبيبى .. أنا جاى على طول يا حبيبي

الحقنى قوام الحقنى .. ع الجنة الحلوة اسبقني

على قد ما شفت هوان .. واحترت يا قلبى زمان
 
أهو جالك يوم ترتاح .. على أجمل بر امان
 
وعيون زى الافراح .. تسقيك الشهد حنان
 
نصبح غنوة للعاشقين .. ما تخليش ولا قلب حزين

ياللى اتعذبت كتير .. اسبقنى يا قلبى وطير

اسبقنى وقول لحبيبى .. أنا جاى على طول يا حبيبي
 
الحقنى قوام الحقنى .. على الجنة الحلوة اسبقني

ياللا يا قلبى يا اسعد قلب .. نملا الدنيا حب فى حب

ياللا نقوم وننام فى غرام .. ونفسر كل الأحلام

نصبح غنوة للعاشقين .. ما تخليش ولا قلب حزين

ياللى اتعذبت كتير .. اسبقنى يا قلبى وطير

اسبقنى وقول لحبيبى .. أنا جاى على طول يا حبيبي

الحقنى قوام الحقنى .. ع الجنة الحلوة اسبقني
 
## شوف كمان
* ليستة اغانى عبد الحليم حافظ



تصنيف:اغانى باللغه المصريه
تصنيف:اغانى عبد الحليم حافظ
تصنيف:كلمات اغانى
القديس فيلكس التالت

**القديس فيلكس التالت** هو البابا التمانية واربعين للكنيسة الكاتوليكية من 13 مارس 483 لحد 1 مارس 492، ساعات بيتسمى فيليكس التانى. اللى جه بعده القديس جاليسيوس الاول.
## شوف كمان
* ليستة بابوات الكنيسه الكاتوليكيه
80 px|center

تصنيف:باباوات كاتوليك
تصنيف:مواليد فى روما
القديس جاليسيوس الاول

400px|thumb|left|'''القديس جاليسيوس الاول'''
**القديس جاليسيوس الاول** هو البابا التسعة واربعين للكنيسة الكاتوليكية من 1 مارس 492 لحد 21 نوفمبر 496 و هو من افريقيا. اللى جه بعده القديس اناستاسيوس التانى.
## شوف كمان
* ليستة بابوات الكنيسه الكاتوليكيه
80 px|center

تصنيف:باباوات كاتوليك
القديس اناستاسيوس التانى

**القديس اناستاسيوس التانى** هو البابا الحمسين للكنيسة الكاتوليكية من 24 نوفمبر 496 لحد 19 نوفمبر 498. اللى جه بعده هو القديس سيماشوس.
## شوف كمان
* ليستة بابوات الكنيسه الكاتوليكيه
80 px|center

تصنيف:باباوات كاتوليك
تصنيف:مواليد فى روما
القديس هيليروس

200px|thumb|left|'''القديس هيليروس'''

**القديس هيليروس** هو البابا الستة واربعين للكنيسة الكاتوليكية من 19 نوفمبر سنة 461 لحد 29 فبراير سنة 468. اتولد فى سردينيا فى ايطاليا. اللى جه بعده القديس سيمبليكوس.
## شوف كمان
* ليستة بابوات الكنيسه الكاتوليكيه
80 px|center

تصنيف:باباوات كاتوليك
القديس سيماشوس

200px|thumb|left|'''القديس سيماشوس'''

**القديس سيماشوس** هو البابا الواحد وخمسين للكنيسة الكاتوليكية من 22 نوفمبر 498 لحد 19 يوليه 514. اتولد فى ساردينيا فى ايطاليا. اللى جه بعده هو القديس هرمزيدا.
## شوف كمان
* ليستة بابوات الكنيسه الكاتوليكيه
80 px|center

تصنيف:باباوات كاتوليك
القديس هرمزيدا

200px|thumb|left|'''القديس هرمزيدا'''

**القديس هرمزيدا** هو البابا الاتنين وخمسين للكنيسة الكاتوليكية من 20 يوليه سنة 514 لحد 19 يوليه سنة 523. و هو يبقى ابو البابا سيلفيروس. فى عهده اتحرم بطرك انطاكيا ساويرس الانطاكى وقامت الكنيسه السريانيه الارتودكسيه واتعمل فى عهده مجمع القسطنطينيه الاول. اللى جه بعده هو القديس يوحنا الاول.
## شوف كمان
* ليستة بابوات الكنيسه الكاتوليكيه
80 px|center

تصنيف:باباوات كاتوليك
بينى وبينك ايه

بينى وبينك ايه
  

## كلمات
بينى وبينك ايه

ياريت تقوللى عليه

شغلت بالى ليه

بينى وبينك ايه

ليه ليه شغلت بالى ليه

بينى وبينك ايه

آه من عيونك آه من قوامك

ومن سكوتك ومن كلامك

شغلونى وفاتونى بين وهمى وظنوني

بينى وبينك ايه شغلت بالى ليه

دارى جمالك وعطف قلبك

وابعد خيالك عنى لأحبك

تشغلنى وتنسانى وتطول حرماني

بينى وبينك ايه شغلت بالى ليه


## شوف كمان

* ليستة اغانى عبد الحليم حافظ

تصنيف:اغانى باللغه المصريه
تصنيف:اغانى عبد الحليم حافظ
تصنيف:كلمات اغانى
القديس يوحنا الاول

200بك|تصغير|left|'''القديس يوحنا الاول'''
**القديس يوحنا الاول** هو البابا التلاتة وخمسين للكنيسة الكاتوليكية من 13 اغسطس سنة 523 لحد 18 مايو سنة 526. اللى جه بعده هو القديس فيلكس الرابع (التالت).
## شوف كمان
* ليستة بابوات الكنيسه الكاتوليكيه
80 بك|center

## مصادر

تصنيف:باباوات كاتوليك
القديس فيلكس الرابع (التالت)

**القديس فيلكس الرابع** (وساعات بيتسمى فيلكس التالت) هو البابا الاربعة وخمسين للكنيسة الكاتوليكية من 13 يوليه سنة 526 لحد 22 سبتمبر سنة 530. اللى جه بعده هو القديس بونيفاس التاني.
## شوف كمان
* ليستة بابوات الكنيسه الكاتوليكيه

تصنيف:باباوات كاتوليك
القديس اجابيتس الاول

200px|thumb|left|'''القديس اجابيتس الاول'''

**القديس اجابيتس الاول** هو البابا السبعة وخمسين للكنيسة الكاتوليكية من 13 مايو سنة 535 لحد 22 ابريل سنة 536. بيحتفل بيه يوم 22 ابريل و20 سبتمبر من كل سنة. وكمان قديس فى الكنيسة الشرقية وبيحتفلوا بيه يوم 17 ابريل. اللى جه بعده هو القديس سيلفروس.
## شوف كمان
* ليستة بابوات الكنيسه الكاتوليكيه
80 px|center

تصنيف:باباوات كاتوليك
تصنيف:مواليد فى روما
احن اليك

احن اليك

## كلمات الأغنية

احن اليك تقول لـى عـلـيــك دمــوع عـينـى

أقول انساك الاقـى هــــواك يـنــادينـى

احن اليك
 
مع جراحى احن اليـك و أقــول يمكـن يداوينى

فى افراحى أحن اليـك و أتــمنــا تــوافينى

احن اليك و انادى الماضى من دنياه

أحن اليك و اعيش ويا الهوا و ذكـراه

واقول انسـاه الاقـــى هــــواك يـنــادينى

و اقول انساك الاقى هواك ينادينى

احن اليك
 
اصبر جرحى و آلامــى و ادارى لــوعتــى عنـــــك

أصبر جرحى و الامى و ادارى لوعتى عنك

يا شاغل عمر ايامــى اسايا و فـرحتـى مـنـك

أحن اليك فى يوم تعطف علا قلبـــى

أحن اليك فى يـوم تشـغل لهيب حبـــى

و اقول انساك ألاقــى هـــواك يـنــاديـنـى

احن اليك

## شوف كمان
* ليستة اغانى عبد الحليم حافظ



تصنيف:اغانى باللغه المصريه
تصنيف:اغانى عبد الحليم حافظ
تصنيف:كلمات اغانى
القديس سيلفروس

**القديس سيلفروس** هو البابا التمانية وخمسين للكنيسة الكاتوليكية من 1  يونيه سنة 536 لحد 11 نوفمبر سنة 537. بيحتفل بيه يوم 20  يونيه من كل سنة و هو يبقى ابن البابا القديس هرمزيدا. اللى جه بعده هو القديس فيجيلوس.

80 px|center

## شوف كمان
* ليستة بابوات الكنيسه الكاتوليكيه
## مصادر

تصنيف:باباوات كاتوليك
القديس فيجيلوس

**القديس فيجيلوس** هو البابا التسعة وخمسين للكنيسة الكاتوليكية من 29 مارس سنة 537 لحد 7 يونيه سنة 555. اللى جه بعده هو القديس بيلاجيوس الاول.
## شوف كمان
* ليستة بابوات الكنيسه الكاتوليكيه
80 px|center

تصنيف:باباوات كاتوليك
تصنيف:مواليد فى روما
القديس بونيفاس التانى

**القديس بونيفاس التانى** هو البابا الخمسة وخمسين للكنيسة الكاتوليكية من 22 سبتمبر سنة 530 لحد 17 اكتوبر سنة 532. اللى جه بعده هو القديس يوحنا التانى.
## شوف كمان
* ليستة بابوات الكنيسه الكاتوليكيه

تصنيف:باباوات كاتوليك
تصنيف:مواليد فى روما
القديس يوحنا التانى

**القديس يوحنا التانى** هو البابا الستة وخمسين للكنيسة الكاتوليكية من 2 يناير سنة 533 لحد 8 مايو سنة 535. و هو اول بابا كاتوليكى ميستخدمش اسمه الاصلى (ميركوريوس) عشان ده كان اسم اله رومانى. اللى جه بعده القديس اجابيتس الاول.
## شوف كمان
* ليستة بابوات الكنيسه الكاتوليكيه
80 px|center

تصنيف:باباوات كاتوليك
تصنيف:مواليد فى روما
قوللى حاجه

قول لى حاجه
  
## كلمات
* قول لى حاجه أى حاجه
* قول بحبك
* قول كرهتك
* قول قول
* قول و ما يهمكش حاجه
* قول لى عايزك
* قول لى باعتك
* بس قول لى أى حاجه.. أى حاجه.. يا حبيبي
* عمرى ما اتعودت تبقا معايا و تفكر لوحدك عمري
* عمري
* عمرى ما اتعودت تبقا معايا و تفكر لوحدك عمري
* عمري
* دا احنا الاثنين قلب واحد دقته عندى و عندك
* و انت يا قلبى و انت يا أملي
* قول لى مالك ساكت ليه ..ليه
* قول يا قلبى قول يا املي
* قول مخبى عليا ايه..ايه
* قول يا قلبى قول يا املي
* قول يا قلبى قول يا املي
* قول مخبى عليا ايه.. ايه
* قول لى حاجه اى حاجه
* قول بحبك قول كرهتك
* قول قول
* قول و ما يهمكش حاجه
* قول لى عايزك قول لى باعتك
* بس قول لى اى حاجه
* اى حاجه يا حبيبي
* لو فى قلبك شكوا منى اشكى منى لوم عليا
* و ان لقيت الحق عندى اديهو لك من عنيا
* اديهو لك من عنيا
* لو فى قلبك شكوا منى اشكى منى لوم عليا
* و ان لقيت الحق عندى اديهو لك من عنيا
* من عنيا
* و انت يا قلبى و انت يا املي
* قول لى مالك ساكت ليه ليه ليه
* قول يا قلبى قول يا املي
* قول مخبى عليا ايه
* قول يا قلبى قول يا املي
* قول يا قلبى قول يا املي
* قول مخبى عليا ايه
* قول لى حاجه اى حاجه
* قول بحبك قول كرهتك
* قول قول
* قول و ما يهمكش حاجه
* قول لى عايزك .. قول لى باعتك
* بس قول لى اى حاجه
* اى حاجه يا حبيبي
* كل كلمه كل همسه روحى دايما شايلها لك
* كل دمعه كل فرحه اجرى دايما و احكيها لك
* و انت يا قلبى و انت يا املي
* قول لى مالك ساكت ليه ليه
* قول يا قلبى قول يا املي
* قول مخبى عليا ايه ايه
* قول يا قلبى قول يا املي
* قول يا قلبى قول يا املي
* قول مخبى عليا ايه
* قول لى حاجه أى حاجه
* قول بحبك قول كرهتك
* قول قول قول و مايهمكش حاجه
* قول لى عايزك قول لى باعتك
* بس قول لى أى حاجه أى حاجه
* يا حبيبى
* 

## شوف كمان

تصنيف:اغانى باللغه المصريه
تصنيف:اغانى عبد الحليم حافظ
تصنيف:كلمات اغانى
القديس يوحنا التالت

**القديس يوحنا التالت** هو البابا الواحد وستين للكنيسة الكاتوليكية من 17 يوليه 561 لحد 13 يوليه 574. اللى جه بعده القديس بينيدكت الاول.
## شوف كمان
* ليستة بابوات الكنيسه الكاتوليكيه
80 px|center

## مصادر

تصنيف:باباوات كاتوليك
تصنيف:مواليد فى روما
القديس بينيدكت الاول

**القديس بينيدكت الاول** هو البابا الاتنين وستين للكنيسة الكاتوليكية من 2  يونيه سنة 575 لحد 30 اغسطس سنة 579. اللى جه بعده هو القديس بيلاجيوس التانى.
## شوف كمان
* ليستة بابوات الكنيسه الكاتوليكيه
80 px|center

تصنيف:باباوات كاتوليك
تصنيف:مواليد فى روما
القديس بيلاجيوس التانى

**القديس بيلاجيوس التانى** هو البابا التلاتة وستين للكنيسة الكاتوليكية من 26 نوفمبر سنة 579 لحد 7 فبراير سنة 590. اللى جه بعده هو القديس جريجورى الاول.
## شوف كمان
* ليستة بابوات الكنيسه الكاتوليكيه
80 px|center

تصنيف:باباوات كاتوليك
تصنيف:مواليد فى روما
الويل الويل

**الويل الويل**
  

## كلمات
الويل .. .. الويل .. .. يايمّه

الويل .. .. الويل .. .. يايمّه
 
دق الهوى عالباب من يمّة الأحباب

قال الحليوه جايْ

أتارى الهوى كذاب خبط عليّ وغاب.....وراح ما رد علي

لا جاب لى منه جواب ولا حمل لّه عتاب

مالوش امان يا خيْ

الويل ... الوى الويل
 
أحلف يمين الله ما عمرى قلت الآه

ولا قاسيت الويْل

عيونك الحلوة رمتنى عَالشكوى

شكيت لأهل الحي
 
قولى لى مين زيّك والله ما لك زيْ

ده البدر من ضيّك صعب عليه الضّيْ
 
من الآذان قلبى يصحى على حبي

ويقوم يغنى لك

وبكل شوق وحنان يسمع دعا الكروان

يسهر ويدعى لك..
 
قولى لى مين زيّك والله ما لك زيْ

ده البدر من ضيّك صعب عليه الضّيْ
 
حَ أفرش طريقك نور واحوّطه بزهور

واصحى له من بدري

و ف كل يوم أمشيه وازرع أمالى فيه

واسهر عليه عمري
 
قولى لى مين زيّك والله ما لك زيْ

ده البدر من ضيّك صعب عليه الضّيْ
 

## شوف كمان

* ليستة اغانى عبد الحليم حافظ

تصنيف:اغانى باللغه المصريه
تصنيف:اغانى عبد الحليم حافظ
تصنيف:كلمات اغانى
القديس جريجورى الاول

200px|thumb|left|القديس جريجورى الاول
**القديس جريجورى الاول** هو البابا الاربعة وستين للكنيسة الكاتوليكية من سنة 590 لحد سنة 604. عيده يوم 3 سبتمبر و هو قديس فى الكنيسة الشرقية وعيده عندهم يوم 12 مارس. اللى جه بعده القديس سابينيان.
 
يدعى البابا غريغورى الاول، بالبابا غريغورى العظيم، ويدعى ايض طبيب الكنيسة، ده يرجع بشكل اساسى للاعمال الكتيرة اللى قام بيها على صعيد التأليف اللاهوتي، خصوص كتابه " حوارات " اللى كان له أصداء واسعة فى القرن السادس؛ وعمل اصلاحات طقسية كتيرة على القداس الالهى لسه بعضها قايم لغاية اليوم، و كانت عظاته ذات تأثير كبير فى الشعب؛ أعلن قديس " بالتزكية الشعبية" عقب وفاته مباشرة، فى الكنيسة الغربية والكنيسة الشرقية على حد سواء ويحتفل بتذكاره فى 3 سبتمبر عند الغربيين و 12 مارس عند الشرقيين، كذلك فقد نالت كتابته تأييدً عند البروتستانت خصوص جون كالفن، ولسه يدرس فى الجامعات لغاية اليوم، يعتبر من اوائل البابوات من اصحاب الاصول الرهبانية.
## شوف كمان
* ليستة بابوات الكنيسه الكاتوليكيه
80 px|center

## مصادر

تصنيف:باباوات كاتوليك
تصنيف:مواليد فى روما
ضحك ولعب وجد وحب

**ضحك و لعب و جد و حب**

  

## كلمات
ضحك و لعب و جد وحب ..ضحك و لعب و جد وحب

ضحك و لعب و جد و حب ..ضحك و لعب و جد و حب

.....

عيش ايامك عيش لياليك.. خلى شبابك يفرح بيك

عيش ايامك عيش لياليك ..خلى شبابك يفرح بيك

عيش بالروح و العين و القلب

ضحك.. و لعب.. و جد.. وحب

عيش

.....

حب الدنيا.. تلقا الدنيا .. فرحه كبيره ف حلم كبير

ضحك شويه..لعب شويه..جد شويه..وحب كتير

.....

عيش ايامك عيش على طول..خلى شبابك عمره يطول

عيش ايامك عيش على طول..خلى شبابك عمره يطول

.....

افرح ارقص غنى .. اد ما تقدر عيش

عيش عيش

دى اللحظه اللى تعدى .. بتروح ما تجيش

افرح ارقص غنى .. اد ما تقدر عيش

عيش عيش

دى اللحظه اللى تعدى .. بتروح ما تجيش

.....

عيش ايامك..ضحك و لعب و جد و حب

عيش

عيش احلامك.. عيش بالروح و العين و القلب

عيش

عيش ايامك .. ضحك و لعب و جد و حب

عيش

عيش احلامك .. عيش بالروح و العين و القلب

عيش ايامك عيش لياليك ..خلى شبابك يفرح بيك

عيش بالروح و العين و القلب

ضحك و لعب و جد و حب

عيش

.....

ضحك و لعب و جد و حب..ضحك و لعب و جد و حب

ضحك و لعب و جد و حب..ضحك و لعب و جد و حب

.....

ايوا يا دنيا..ايوا كدا..عمرى ماشفتك..حلوه كدا

ولا غنيت لك غنوه كدا .. و لا غنيت لك غنوه كدا

لما الحب لعب ف القلب ..و لقيت روحى ف عز الحب

قلت يا قلبى حب كمان ..

و انسا زمان و ليالى زمان

و ليالى زمان

انتى يادنيا ..ايوا كده..عمرى ما شفتك.. حلوه كدا

عمرى ما شفتك حلوه كدا .. و لا غنيت لك غنوه كدا


## شوف كمان

تصنيف:اغانى باللغه المصريه
تصنيف:اغانى عبد الحليم حافظ
تصنيف:كلمات اغانى
القديس بيلاجيوس الاول

**القديس بيلاجيوس الاول** هو البابا الستين للكنيسة الكاتوليكية من 16 ابريل سنة 556 لحد 4 مارس سنة 561 . اللى جه بعده هو القديس يوحنا التالت.
## شوف كمان
* ليستة بابوات الكنيسه الكاتوليكيه
80 px|center

## مصادر

تصنيف:باباوات كاتوليك
تصنيف:مواليد فى روما
عصر الشهدا

[تصغير| 250px| فى عصر الشهدا ارتكب مدابح كتيره ضد [اقباط|مسيحيين مصر.]]
**عصر الشهدا** او **تاريخ الشهدا** هى الفتره اللى اضطهد فيها المحتلين مسيحيين مصر و قتلوهم و عذبوهم بطرق وحشيه اكمنهم اعتنقو المسيحيه. تاريخ قعاد الامبراطور ديوكلتيانوس على عرش الامبراطوريه الرومانيه فى 29 اغسطس 284م بقى بدايه لتقويم القبطى. استمر التنكيل و الاضطهاد الفظيع من عهد الامبراطور ديوكلتيانوس و استشهد الاف الاقباط و بيتقال ان ان عدد اللى اتقطعت رووسهم فى اضطهاد ديوكلتيانوس لوحده كانو حوالى 140.000 و ان 700.000 هلكو فى السجون و المحاجر و غيرها ، و بيتقال ان عدد شهدالاقباط وصل لـ 840.000 و هو رقم جايز بيمثل عدد الشهدا فى اضطهادات الامبراطره ديوكلتيانوس و جاليريوس و مكسيميان. و بيتقال ان من وقتها نزل عدد الااقباط من 20 مليون لـ 10 مليون.

الرومان
تصنيف:قهر
تصنيف:مدابح
تصنيف:اضطهاد الأقباط
تصنيف:تاريخ مصر القبطيه
تصنيف:رومان
تصنيف:ثورات المصريين
بابا

[تصغير|300x300بك|بابا الكنيسة القبطية الأرثوذكسية الحالى [تواضروس التانى بابا اسكندريه|تواضروس التانى.]]

**البابا** Pope هو لقب بطريرك الكنيسه القبطيه فى مصر. اول بطريرك اتلقب ببابا كان ياروكلاس بطريرك اسكندريه التلتاشر ، بعد كده اتنقل اللقب للكنيسه اللاتينيه الكاتوليكيه فى روما.

سعيد بن بطريق المؤرخ و بطريرك اسكندريه للملكانيين فى القرن العاشر ذكر فى تاريخه ان اللفظ جى من " اب آبا " و بعدين اتحول لـ " أبابا " و بعدين بقى " بابا " و نقلته الكنيسه الكاتوليكيه فى روما و بقى بطريركها بيتلقب هو كمان " بابا ".

و ذكر المقريزى فى كتابه " دخول قبط مصر النصرانيه " ان بطريرك اسكندريه كان بيتلقب " بابا " من عهد حناينا و ان بابا معناها " ابو الأباء " و ان كنيسة روما اخدت اللقب من الكنيسه المصريه.

## الدرجات
* فى رتبة الشمامسه خمس درجات:

الإبصالتيس – الأغنسطس – الإيبودياكون – دياكون – ارشيدياكون

* و فى رتبة القسيسيه تلات درجات و هيا:

القس – القمص – الخورى ابسكوبس

* و فى رتبة الأسقفيه تلات درجات و هيا:

الأسقف – المطران – البطريرك

يوضع الرهبان فى رتبه تانيه,

بيترسم الراهب شماس قبل الرهبنه,

ممكن يتدرج فى رتب الإكليروس كالتالى:

شماس - راهب - كاهن قس - كاهن برتبة قمص - أسقف - بابا
## شوف كمان
* درجات الكهنوت والالقاب الدينية بـالكنيسه القبطيه

## مصادر
* منسى يوحنا : تاريخ الكنيسة القبطية، مكتبة المحبه ، القاهره 1983.

تصنيف:باباوات مصريين
تصنيف:بطاركه مصريين
تصنيف:الكنيسه المصريه
تصنيف:تاريخ مصر
اضطهاد بولكيريا و ماركيانوس

تصغير|400px|استشهد عدد كبير من مسيحيين مصر فى اضطهاد بولكيريا و ماركيانوس
**اضطهاد بولكيريا و ماركيانوس** هو اضطهاد عمله البيزنطيين على المسيحيين المصريين و كنيسة الإسكندرية بعد مجمع خلقدونيا. فبعد وفاة الامبراطور البيزنطى تيودوسيس خلفته أخته بولكيريا Pulcheria على عرش بيزنطة سنة 450. سبق أن وهبت بولكيريا نفسها للرهبنة ، لكن  بعد كده تجوزت برجل كبير فى السن من أعيان بيزنطة اسمه ماركيانوس Marcianus فبقى امبراطور على الامبراطورية البيزنطية . ماكانش المستعمرون البيزنطيين يشعرون بالراحة من مسيحيى مصر ولا من كنيستهم القومية اللى لايزالوان ملتفين حولها ضد الطغيان البيزنطي، فابتدت بولكيريا باستفزاز ومهاجمة البابا ديوسقوروس الاول بطريرك الأقباط المصريين و اتفقت مع بطريرك روما على عمل مكيدة ضد ديوسقوروس عن طريق الترويج لمذهب يرى إن المسيح له طبيعتان و مشيئتان . وده مخالف لمذهب كنيسة الإسكندرية اللى تؤمن بمذهب الطبيعة الواحدة ، و خيروا ديوسقوروس بين الأخذ بمذهبهم أو العزل و اضطهاد كنيسته ، ولما رفض قرروا إقامة مجمع يناقش الموضوع وينتهى بعزل ديوسقوروس وتعيين بطريرك موالى لمذهبهم ، فأقيم مجمع خلقدونيا و ذهب ديوسقوروس ليه للمشاركة رغم نصح المصريين له بعدم الذهاب . و فى خلقدونيا تعاملوا مع القديس ديوسقوروس معاملة وحشية جداً ، وتحالفت كنيسة روما مع كنيسة بيزنطة ضده و ضد الكنيسة المصرية و أمروا بعزله ونفيه ، و أصدر الامبراطور ماركيانوس أمر امبراطورى بقتل يعارض مذهب الطبيعتين ، و ابتدأ فى مصر عصر اضطهاد المسيحيين المصريين و كنيسة الإسكندرية ، وعين البيزنطيين بطريرك -يتبع مذهبهم- و هو برتارس بدل ديوسقوروس ، لكن الأقباط رفضوا الاعتراف به كما رفضوا قرارات مجمع خلقدونيا ، و استفحل الخلاف بين مسيحيى مصر والبيزنطيين اللى  فى مصر اللى  تدعمهم الامبراطورية فى كل وقت. اُقتحمت الأديرة ودُفن الأقباط وهم أحياء وتم إذلال الأساقفة بربط رقابيهم بالسلاسل و الأغلال و جرهم فى الشوارع ، و اتقتل من الأقباط أعداد كبيرة على ايد البيزنطيين المسيحيين، وممكن يكون  عدد من اتقتل اكتر من أعداد الشهداء وقت مواجهة الرومان الوثنيين فى السنين الأولى للمسيحية . وهاجم العسكر البيزنطى الكنيسة وقت الصلاة والإحتفال فى ليلة عيد القيامة وقتلوا منهم أعداد كبيرة ونهبوا ممتلكات الكنايس من أموال و غيرها و أعطوها للبطريرك البيزنطى .

تصنيف:قهر
تصنيف:مدابح
تصنيف:اضطهاد الأقباط
تصنيف:الامبراطوريه البيزنطيه
تصنيف:مصر تحت الاحتلال البيزنطى
اضطهاد ليو الاول

تصغير|اتقتل حوالى 30 الف مسيحى مصرى فى اضطهاد ليو الاول.
**اضطهاد ليو الاول** هو اضطهاد اتعرض ليه المسيحيين المصريين فى عهد ليو الاول Leo I امبراطور الامبراطوريه البيزنطيه. بعد قعاد ليو الاول على عرش بيزنطه فى سنة 457 بعد الامبراطوره بولكيريا Pulcheria و جوزها الامبراطور ماركيانوس Marcianus اللى اضطهدو مسيحيين مصر ابتدا عهده بمعاملة المسيحيين فى مصر معامله كويسه لكن الحال اتبدل بسرعه و ابتدا يضطهدهم فبعت قوات عسكريه على مصر قبضت على البطريرك المصرى تيموثاوس التانى و نفته و عين مكانه سوريس اللى كان على المذهب الملكانى بتاع البيزنطيين ، و قتل حوالى 30.000 مسيحى فى اسكندريه بحجة انهم خالفو رأيه.

تصنيف:قهر
تصنيف:مدابح
تصنيف:اضطهاد الأقباط
تصنيف:الامبراطوريه البيزنطيه
تصنيف:مصر تحت الاحتلال البيزنطى
مارى باى باى

**مارى باى باى**
اسمها الحقيقى بهيجه محمد على - ممثله مصريه ، من مواليد 29 يوليه سنة 1917 ماتت سنة 1997.

اتجهت للسينما لما اكتشفها يوسف وهبى اشتغلت رقاصة و برضه اشتغلت فى المسرح مع ثلاثى اضواء المسرح و فؤاد المهندس . و اشتهرت بدور فتاة الليل الدميمة ومن أهم أدوراها كان افلام كيلو 99 وعاشور قلب الأسد و اسماعيل ياسين فى مستشفى المجانين و كان اخر أدوارها فيلم (الرايا حمرا) سنة 1994

بهيجه محمد على كانت بتشتغل فى بدايه حياتها فى سجن الستات و اتجوزت  سجان لكن انفصلت عنه و اشتغلت رقاصه فى الافراح , وجه عملها فى السينما بالصدفه, فأثناء تصوير يوسف وهبى لواحد من مشاهد فيلمه المهرج الكبير طلبت منه انها تمثل فى السينما, فأخدها فى دور كومبارس فى الفيلم, وبعدها ضمها لفرقة رمسيس اللى كان اسسها.
وبتعتبر واحده من اشهر كومبارسات السينما, واللى اشتهرت بدور الست الوحشه اللى بيهرب منها الرجاله

## فيلموجرافيا

تمثيل (28 عمل)

1. الرايا حمرا
فيلم 1994 روحيه - بنت الليل

2. سأكتب اسمك على الرمال
فيلم 1979 الى طردت سعيده

3. اهل ياكابتن
فيلم 1978

4. جنس ناعم
فيلم 1977

5. بص شوف سكر بتعمل ايه
فيلم 1977

6. شلة المحتالين
فيلم 1973

7. البحث عن فضيحة
فيلم 1971

8. سوق الحريم
فيلم 1970

9. عفريت مراتى
فيلم 1968

10. مطاردة غرامية
فيلم 1968

11. عدو الست [ب]
فيلم 1966

12. مرات من باريس
فيلم 1964 الى خوفت حواش النصاب

13. عاشور قلب الأسد
فيلم 1961

14. النصاب
فيلم 1961

15. اسماعيل يس فى مستشفى المجانين
فيلم 1958

16. كيلو 99
فيلم 1956

17. جرب حظك
فيلم 1956 جميلة

18. عرايس فى المزاد
فيلم 1955

19. نهارك سعيد
فيلم 1955

20. عزيزة

فيلم 1955

21. جعلونى مجرما
فيلم 1954

22. لسانك حصانك
فيلم 1953

23. النمر
فيلم 1952

24. المهرج الكبير
فيلم 1952

25. جزيرة الأحلام
فيلم 1951

26. دلوقتى سة ماما
فيلم 1950

27. الهوى والشباب
فيلم 1948

28. حب من 3 اطراف

29.اقتل مراتى

تمثيلية 1900

http://www.elcinema.com/person/1077245

تصنيف:مواليد 1917
تصنيف:وفيات 1997
تصنيف:ممثلات مصريات
تصنيف:كوميديانيين مصريين
الانبا ميخائيل

**الأنبا ميخائيل** مطران أسيوط (قنا 7 ابريل 1921- اسيوط 23 نوفمبر 2014) اتولد فى عيله من المسيحيين الأقباط المصريين فى قرية "الرحمانية" ، فى "نجع حمادى " فى "قنا".
## رهبنه
اترهبن بدير الأنبا مقار و عمره اقل من عشرين سنه باسم متياس المقارى فى 19-2-1939
## مطران
اترسم مطران بإيد البابا يوساب يوم 25 اغسطس 1946 لما كان عمره 25 سنه و كان وقتها أصغر مطران , و هو من اقدم مطارنة االكرازة المرقسية، يلقبوه بعميد أساقفة الصعيد، ويلقبوه بأسد الصعيد، ويلقبوه بشيخ مشايخ الكنيسة القبطية الأرثوذكسية، بيتريس الاحتفالات بعيد السيدة العدرا مريم بديرها بدرنكة واللى بتكون فى شهر اغسطس من كل سنه .عضو المجمع المقدس للكنيسه القبطيه الأرتودكسيه .

## عزل البابا يوساب من منصبه
بالرغم من ورعه إلا إن البابا يوساب كان ضعيف الشخصية و ماوقفش سكرتيره الخاص عن بيع الرتب الكنسية لغير المستحقين. نتيجة للفساد بعض الشباب القبطى المنتمى لجماعة الامه القبطيه خطف البابا من مقره واحتجزوه فى دير مارجرجس للراهبات واجبروه يوافق على مطالبهم التعديلية.

سنة 1956 اتفق اعضاء المجمع المقدس و المجلس الملى العام على تعيين لجنة أسقفية للقيام بأعمال البابا بدله. وتشكيل اللجنة من اصحاب النيافة : الأنبا أغابيوس مطران ديروط وقسقام، الأنبا ميخائيل مطران اسيوط، الأنبا بنيامين مطران المنوفية

## بطاركه
الأنبا ميخائيل عاصر من مولده سبعة بطاركة جلسوا على الكرسى المرفسى للكنيسة القبطية الارثوذكسية وهم: البابا كيرلس الخامس البطريرك 112 والبابا يوأنس التسعتاشر البطريرك 113والبابا مكاريوس التالت البطريرك 114 والبابا يوساب التانى البطريرك 115والبابا كيرلس السادس البطريرك 116 والبابا شنودة التالت البطريرك 117 والبابا تواضروس التانى البطريرك 811

## مصادر

المجمع المقدس للكنيسه القبطيه الأرتودكسيه 

تصنيف:مواليد 1921
تصنيف:وفيات 2014
تصنيف:رجال دين مسيحيين مصريين
تصنيف:كنيسه قبطيه
تصنيف:اقباط
تصنيف:قناويه
تصنيف:ناس من نجع حمادى
اضطهاد مكسيمينوس

تصغير|200px|مكسيمينوس التراكى.
**اضطهاد مكسيمينوس** هو اضطهاد كبير اتعرض له مسيحيين مصر فى عهد الامبراطور الرومانى مكسيمينوس الاول التراكى Maximinus I Thrax اللى قعد على عرش الامبراطوريه الرومانيه سنة 235. اتعذب و اتقتل عدد كبير من مسيحيين مصر فى عهد مكسيمينوس ، و اضطر البطريرك ياروكلاس انه يهرب من اسكندريه. لكن مكسيمينوس اتقتل سنة 238 بعد ماحكم 3 سنين بس ، دوق فيهم مسيحيين مصر اشكال كتيره من العذاب.

تصنيف:قهر
تصنيف:مدابح
تصنيف:اضطهاد الأقباط
تصنيف:رومان
بلاكبيرى

**بلاكبيرى** هيا ماركة تيليفون موبايل بتصنعه شركة ريسرش ان موشن اللى مركزها الأساسى فى كانادا من سنة 1999  و أهم ميزه فى موبايلات بلاكبيرى قدرتها على استقبال و ارسال الايميلات و الرسايل الفوريه مع الحفاظ على مستوى عالى من الامن من فى تشفير الرسالة على الجهاز.
تعتبر شركة RIM سادس اشهر مصنع فى العالم وخدمات البلاكبيرى متوفره فى 91 دوله حول العالم
## مصادر


تصنيف:موبايلات ذكيه
كيرلس الأول

**البابا كيرلس الاول (كيرلس عمود الدين) (كيرلس الكبير) ** **كيرلس بتاع اسكندريه** ** Cyril of Alexandria **كان بابا اسكندريه و بطريرك الكرازه المرقسيه نمره 24 من 412ل444.ابن أخت البابا ثاؤفيلس الثانى عاصر الملك ثيؤدوسيوس الثانى

## ميلاده
اتولد سنه 376 بعد الميلاد فى مصر فى بلد اسمها ديدوسيا اللى مكانها دلوقت المحله. خاله ثيوفيلس اللى كان بطريرك اسكندريه قبله.

## تنصيبه بطريرك
اتنصب بطريرك اسكندريه سنة 412 ميلاديه بعد صراع بينه مع مؤيديه و بين منافسه الشماس تيموثاوس مع مؤيديه. حصلت احتجاجات ضده فى اسكندريه بعد تنصيبه

## موته
مات فى مصر فى اسكندريه سنة 444 بعد النيلاد

## حرمان بطريرك القسطنطينيه نسطور
تعنت و عمل حرمان غيابى لبطريرك القسطنطينه نسطور فى مجمع افسس بقيادته رغم عدم حضور بطريرك القسطنطينيه نسطور و اساقفته و قسوسه و اللى معاه و عدم حضور بطريرك انطاكيه يوحنا الانطاكى و اساقفته و قسوسه و اللى معاه.

## حرمان بطريرك انطاكيه يوحنا
تعنت و عمل حرمان غيابى لبطريرك انطاكيه    
يوحنا الانطاكى لمجرد عدم حضوره مجمع افسس لحرمان بطريرك القسطنطينيه نسطور رغم ان بطريرك انطاكيه قال ان الطريق طويل و الاحصنه تعبانه و انه اتأخر  هو و اللى معاه عشان كدا

## قتل العالمه الفيلسوفه هيپاتيا
پارابالانى parabalani (شغالين و بوابين) الكنيسه تبعه بقيادة معلم  lector فى الكنيسه اسمه پيتر قتلو العالمه الفيلسوفه هيپاتيا فى اسكندريه و هيا مروحه بيتها بعد شدها من كارتتها و اخدها للسيزاريوم ( مكان ميدان سعد زغلول) و تعريتها و جرحها بصدف و حجاره و ربطها بحبال من شعرها و و من ايديها و ربط الحبال فى كارتتها و سحلها فى الشوارع و تقطيعها حتت و توليع خشب و حرقها

## شوف كمان
* ليستة بطاركة اسكندريه
100 px|center

تصنيف:اقباط
اضطهاد عهد فالينس

تصغير|350px|اتنكل بمسحيين مصر فى عهد فالينس
**اضطهاد عهد فالينس** هو اضطهاد حصل ضد المسيحيين المصريين اللى على مذهب الكنيسه المصريه فى عهد فالينس Valens امبراطور الامبراطوريه البيزنطيه اللى كان مسيحى على المذهب الأريوسى فإتعرف بإسم فالنيس الأريوسى. قعد فالينس على عرش الامبراطوريه الرومانيه الشرقيه فى قسطنطينيه سنة 364 وصب غضبه و قسوته على مسيحيين مصر اللى مش على المذهب الأريوسى و اضطهد الاساقفه و نفاهم.

فى عهد فالينس حصل اضطراب كبير فى اسكندريه و اعتدى اتباع الديانات القديمه على كنيسة سيناريوم و حرقوها فى يوليه 366. فالينس عين بطريرك على المذهب الأريوسى قعده على كرسى اسكندريه ، و هاجم الوالى البيزنطى بعساكره و الوثنيين و غيرهم كنيسة القديس تاؤنا و دنسوا المدبح و بوحشيه اهانو الرجاله و قتلوهم و هتكو اعراض الستات جوه الكنيسه نفسها ، و واحد فيهم قلع هدومه و وقف عريان بين الستات يشتم بكلام أبيح و سفالات.

المسيحيين المصريين اتجاهلو البطريرك اللى عينه فالينس فإتغاظ الوالى البيزنطى " بلاديوس " و هدد الكهنه و وعدهم بمزايا لو انضمو للمذهب الأريوسى ، لكن لما كلامه ماجابش نتيجه راح لاممهم و حاطتهم فى مركب متهالكه و مخلعه و رماهم فى البحر تحت رحمة الموج و الريح فغرقت منهم اعداد و اللى نجيو حدفهم الموج على شواطىء فى شمال افريقيا و الشام. و استمر بلاديوس ينكل بالمسيحيين المصريين ، و جاب هو و البطريرك الأريوسى 11 اسقف و وروهم امر الامبراطور فالينس بوجوب انكار لاهوت المسيح اللى بيؤمنو بيه و خيروهم مابين ياإما يمضو عليه او يتنفو ، فلما رفضو يمضو نفوهم على قريه فى منطقة فلسطين ، و اخدو العساكر و راحو بيهم للرهبان فى وادى النطرون عشان يرغموهم على تغيير مذهبهم لمذهب الامبراطور فلما رفضو هما كمان قبضو عليهم و نفوهم ، و كان من المنفيين بيلاس اسقف رينكولور العريش اللى اتلمذ القديس انطونيوس على ايديه ، و كان منهم كمان اتنين مش مصريين ، راجل اسمه روفينوس و ست اسمها ميلانو كانو راحو مصر عشان يترهبو فقبضو عليهم هما كمان و نفو روفينوس لبره مصر و نفو ميلانو هى و عدد من الاساقفه و الرهبان على قيصريه فى الشام. و استمر تدهور احوال المسيحيين المصريين اللى مش على المذهب الاريوسى فى مدة حكم الامبراطور فالينس.

تصنيف:قهر
تصنيف:مدابح
تصنيف:اضطهاد الأقباط
تصنيف:الامبراطوريه البيزنطيه
تصنيف:مصر تحت الاحتلال البيزنطى
خرسطوذولس

** خرسطوذولس ** كان بابا اسكندريه و بطريرك الكرازه المرقسيه نمره 66 القرن الحداشر .( عمل كنيسة بومرقوره و كنيسة السيده فى حارة الروم بطركيه. بعد ما اتوفى اتدفن فى الكنيسه المعلقه, عاصر الخليفة المستنصر.

## شوف كمان
* ليستة بطاركة اسكندريه
100 px|center
شنوده الاول (بابا اسكندريه)

** شنوده الاول ** كان بابا اسكندريه و بطريرك الكرازه المرقسيه نمره 55 القرن التاسع .كان فى زمن (المتوكل - المنتصر - المستعين - احمد بن طولون فى خلافة المعتز - المهتدي - المعتمد ).
## سيرته
نشأ فى البتانون ، وترهب بدير القديس مقاريوس، و عُيّن قمص على كنيسة الدير

أختير بعد قليل للبطريركية بتزكية الشعب والأساقفة واعتلى الكرسي فى 13 طوبة 576ش الموافق 8 يناير سنة 859م. فى كنيسة القديس أبي سرجة، فى خلافة المتوكل.

كانت بداية حبريته فترة خير وسلام للكنيسة، إذ كان الوالي عبد الواحد بن يحي إنسان عادل أحسن معاملة المصريين كل على السواء. لكن بعد أربع سنين تغيّر الوالي وأتى من بعده ولاة أتراك معينين من قِبَل الخلفاء العباسيين، فنالته هو والشعب شدائد كثيرة واضطهادات عظيمة.

 سنة 861م صار يزيد والى على مصر، فأمر البابا أن يدفع خمسة آلاف دينار كل عام. و إذ ماكانش ممكن للبابا دفع ده المبلغ هرب واختفى فى واحد من الأديرة البعيدة. صار الوالي ينهب الكنائس ويسلب الكهنة ويهين الشعب، فاضطر البابا أن يُسلّم نفسه للوالي، فطلب منه الوالي دفع سبعة آلاف دينارًا، فأخذ الأساقفة والكهنة يجدون فى جمع المبلغ من الشعب فلم يستطيعوا أن يجمعوا اللا  4  آلاف دينار سلّموها للبابا، فسلّمها للوالي وتعهد بدفعها   كل سنه إن أطلقه.

 سنة 866م تولّى كرسي الخلافة المعتز بالله، فاختار البابا الأرخن ساويرس والأرخن إبراهيم ليبسطا الأمر عليه، وكيف ذاقت مصر المرّ والعلقم لجور ولاتها وظلم حكّامها ويرجواه أن يترفق ببلاده ويقيم العدل. أحسن الخليفة استقبالهما وأجاب مطلبهما وأمر بإعادة الأراضي والكنائس والأديرة وأواني المذبح المسلوبة. كتب البابا شوية صور من ده القرار وبعث بهلأساقفة القطر معلن الشكر للّه ومادحًا الخليفة.

إذ استتب الملك فى مصر لاحمد بن طولون كان يتوهم أن البابا فى إمكانه أن يقاومه لذا كان يتحين الفرص لاضطهاد المسيحيين.ادعى راهب أن البابا يعرف علم الكيمياء وعنده من الذهب والفضة ما لا يُحصى. وأخر اشتكى البابا عند ابن طولون بأنه يجمع الأموال بالاختلاس ويبدّدها. فقبض عليه الوالي ومعه جماعة من الأساقفة وقيّدهم وساقهملبابيلون وأمر أن يُطاف بهم فى الشوارع ليكونوا موضوع سخرية وهزء للناظرين. وأخير أُلقي فى السجن لمدة شهر، ولم يستطيع الراهب أن يُثبت اتهامه ضد البابالكن اضطر أن يعتذر عما حدث فسامحه. رجع الراهبلشره وذهبلالإسكندرية يضطهد التجار والمسافرين فرفعوا أمرهلالحاكم اللى أمر بضربه بأعصاب البقر لحد تمزق لحمه ومات.

ادعى راهب آخر بأن البابا ضغط على بعض المسلمين لكي يصيروا مسيحيين ويُرهْبنهم. ذهب بعض الجنودلواحد من الأديرة وادعوا على بعض الرهبان أنهم كانو مسلمين و إذ أكدوا أنهم مسيحيين من آباء مسيحيين قبضوا عليهم وأتوا بهملالوالي. هكذا استغل البعض كراهية الوالي للبابا لكي يقدموا اتهامات كثيرة ضده. اتفق راهب شرير مع بعض اليهود على إثارة المسلمين بان البابا يعمل على رد المسلمينلالمسيحية فقام المسلمين يقتلون الكثير من المسيحيين وينهبون أموالهم وألزموا الوالي أن يضطهد البابا والأساقفة.

## شوف كمان
* ليستة بطاركة اسكندريه
100 px|center

تصنيف:اقباط
تصنيف:منايفه
تصنيف:ناس من شبين الكوم
يؤانس الخامس (بابا اسكندريه)

**البابا يؤانس الخامس (بابا اسكندريه)** ( يونس بن ابو الفتح ) كان بابا اسكندريه و بطريرك الكرازه المرقسيه نمره 72 القرن الاتناشر.عاصر الحافظ - الظافر - الفايز - الفاضد.

## شوف كمان
* ليستة بطاركة اسكندريه
100 px|center

تصنيف:اقباط
مرقص التالت (بابا اسكندريه)

**البابا مرقص التالت (بابا اسكندريه)** ( ابو الفرج بن زرعه )- كان بابا اسكندريه و بطريرك الكرازه المرقسيه نمره 73 القرن الاتناشر.فى عهده اتحرقت كنيسة بومرقوره.

## شوف كمان
* ليستة بطاركة اسكندريه
100 px|center

تصنيف:اقباط
يوانس الساتت (بابا اسكندريه)

**البابا يوأنس الساتت (بابا اسكندريه)** ( يونس ابن ابو غالب ) كان بابا اسكندريه و بطريرك الكرازه المرقسيه نمره 74.فى عهد صلاح الدين - الملك العزيز - المنصور - العادل الاول - الكامل - اتوفى فى الكنيسه المعلقه و اتدفن فى بركة الحبش

## شوف كمان
* ليستة بطاركة اسكندريه
100 px|center

تصنيف:اقباط
مكسيموس

**البابا مكسيموس** كان بابا اسكندريه و بطريرك الكرازه المرقسيه نمره 15 القرن التالت.عاصر اباطره الرومان جاللوناوس - كلوديوس - اوريليانوس - تاسيتوس - بربوس - كاروس.

## شوف كمان
* ليستة بطاركة اسكندريه
100 px|center

تصنيف:اقباط
تصنيف:وفيات فى اسكندريه
ميخائيل الاول (بابا اسكندريه)

** ميخائيل الاول (بابا اسكندريه) ** كان بابا اسكندريه و بطريرك الكرازه المرقسيه نمره 56 القرن التاسع .عاصر بن طولون - خمرويه (خمارويه) - هارون - شعبان - المكتفي

## شوف كمان
* ليستة بطاركة اسكندريه
100 px|center

تصنيف:اقباط
عمرو مصطفى

**عمرو مصطفى** (31 ديسمبر 1978 -) ملحن ومغنى مصرى.

## سيرته الذاتية
اتولد عمرو مصطفى فى مدينة القاهرة لعيله مصرية و غنده أخ واحد و أختين. ظهر حب عمرو للمزيكا من الطفولة فلحن القصايد العربية الموجودة فى كتاب اللغة العربية المدرسى وقتها و كان الجيتار أول هدية حصل عليها لما كان عنده تلات سنين.

التحق عمرو مصطفى بكلية الحقوق جامعة القاهره.

## التلحين
اشتهر عمرو مصطفى بين زميله فى الجامعة بحبه للمزيكا و قدرته على تلحين النصوص الأدبية المختلفه فلحن أغنية للجامعة باسم "جامعتنا". و اتقدم لمسابقة غنائيه بلحن أغنية عن القضية الفلسطينية، عجبت أفراد لجنة التحكيم اللى قررت تديه لقب "احسن ملحن فى الجامعة". طلب الدكتور عادل عمر -واحد من أفراد لجنة التحكيم- من عمرو مصطفى تلحين كلمات أغنية (ووعده) التى تم تقديمها للفنان عمرو دياب. أصدر عمرو لحن مزيكا عجب الفنان عمرو دياب، فكان توقيع عمرو مصطفى على عقد الأغنية هوا يعتبر الخطوة الفنية الأولى ليه.

اتوالت الأعمال الناجحة ليه كملحن فلحن للمطربيين المصريين و العرب زى مصطفى قمر و شيرين وجدى و محمد منير و هشام عباس و نوال الزغبى وغيرهم، بالإضافة لتلحينه للأجانب من تركيا و اسبانيا.

## الجوايز
* حصل ألبوم عمرو دياب "أكتر واحد بيحبك" الذى يحتوى على 5 أغانى من ألحان عمرو مصطفى على جايزة ال(ورلد ميوزيك أوارد).
* حصلت أغنية (يوم ورا يوم) من ألحان عمرو مصطفى على ال(ورلد ميوزيك أوارد).
* وحصلت أغنية (أحلى حاجة فيكي) من ألحان عمرو مصطفى على احسن أغنية فى الشرق الأوسط.
* حصل ألبوم عمرو مصطفى (أيامي) على جايزة من فيرجن ميجاستورز لتحقيق احسن مبيعات فى أول أسبوع له.
* حصل ألبوم عمرو مصطفى (علامة فى حياتك) على جايزة EMI احسن  الألبومات مبيعا فى الشرق الوسطانى سنة 2008.
* حصلت أغنية "أرجع يا زمان" للمطرب لؤى من ألحان عمرو مصطفى على احسن أغنية درامية فى رمضان سنة 2010.
* حصلت اغنية **"[[بشرة خير (اغنيه)|بشرة خير]]"** على شوية جوايز كاحسن اغنية وطنية.
* اخد احسن ملحن فى استفتاءات كثيرة سنين 2014 2016-وشوشة- 2017-وشوشة-.
* اخد احسن ملحن من إذاعة الشرق الوسطانى سنة 2016.
* اخد تكريم الرئيس "عبد الفتاح السيسي" عن مجمل اعماله الوطنية 2016.
* حصلت أغنية "الناس العزاز" لنوال الزغبى على احسن تتر مسلسل فى رمضان سنة 2017.

## الغنا
بعد مشوار استمر قرابة 8 سنين فى التلحين، اتجه الفنان عمرو مصطفى لمجال الغناء، بجانب عمله فى مجال التلحين , اصدر لحد تلات البومات غنائيه من 2007.

### البوماته
# *أيام*ى (2007).
# *علامة فى حياتك* (2008).
# *الكبير كبير* -مينى ألبوم- (2009).

### الكليبات
* صوّر عمرو مصطفى كليب لدويتو "لو فى حياتي" مع المطربة المجرية أورشى وتم عرضه على قناة (مزيكا).
* صوّر عمرو مصطفى كليب لأغنية "برتاح معاك" من ألبوم أيامى وتم عرضه على قناة ميلودى أرابيا.
* صوّر عمرو مصطفى كليب لأغنية "أول ما أقول" من ألبوم (علامة فى حياتك) وتم عرضه على قناة (مزيكا) وقناة إسبانية.

## فى السينما
شارك عمرو مصطفى كضيف شرف فى فيلم (بحبك و أنا كمان) مع مصطفى قمر و سميه الخشاب.

وشارك كضيف شرف فى فيلم 'الدساس'.

## وصلات برانيه
* الموقع الرسمى للفنان عمرو مصطف ى 

تصنيف:ملحنين مصريين
تصنيف:موسيقيين مصريين
تصنيف:مصريين ضد ثورة 25 يناير
تصنيف:متعلمين فى جامعة القاهره
كيبورك يعقوبيان

200px|thumb|left|المخابرات العامه المصريه
**كيبورك يعقوبيان** مصرى من اصل أرمينى من مواليد 1938 فى القاهرة جاسوس للمخابرات المصرية فى اسرائيل.
## شوف كمان جواسيس مصريين

* عمرو طلبه
* رأفت الهجان
* اشرف مروان
* احمد الهوان
* باروخ مزراحى
* هبه سليم
* ابراهيم شاهين
* شريف الفيلالى
* محمد العطار
* عماد عبد الحليم اسماعيل
* محمد سيد صابر
* ايلى كوهين
* طارق عبد الرازق

تصنيف:مواليد 1938
تصنيف:مصريين ارمينيين
تصنيف:اقباط
تصنيف:جواسيس مصريين
اسماء محفوظ

**اسماء محفوظ** هى مصريه تعيش فى حى عين شمس بمحافظة القاهره ، كانت من مؤسسين " حركة شباب 6 ابريل " و دلوقتى من عضو ات " حزب التيار " اللى شارك فى ثورة 25 يناير 2011 فى مصر ضد حكم الرئيس حسنى مبارك.

اسماء محفوظ شاركت فى ميدان التحرير المطالبه بتغيير النظام فى مصر. لكن فى 12 اغسطس 2011 قبض عليها السلطات العسكريه اللى بتحكم مصر من 11 فبراير 2011 من وقت ما اتنحى الرئيس المخلوع حسنى مبارك و حققت معاها النيابه العسكريه بعد ماتقدم ضدها بلاغ من الشئون القانونيه للمجلس الاعلى للقوات المسلحه بتهمة التطاول على المجلس و الجيش و المشير محمد حسين طنطاوى و اللوا حسن الروينى قائد المنطقة المركزية و اللوا محسن الفنجرى عضو المجلس العسكرى ، و اتوجهت ليها 3 تهم رئيسيه هى :
* نشر الإشاعات الكذب بالعمد.
* و الاهانه العلنيه للمؤسسه العسكريه.
النيابه العسكريه بنت اتهاماتها علا 3 أدله هى كلامها على موقع " قناة الناس " فى 23 يوليه 2011 ، و كلام كتبته على الفيسبوك و كلام على التويتر. و فوق كده واجهها المحقق العسكرى بجمله كتبتها على الفيسبوك فى 5 مارس 2011 ضد المجلس العسكرى الحاكم فى تعليق ليها على اعتداء الشرطه العسكريه على واحده ست فى ميدان التحرير. و طالب المحقق انها تثبت انها كانت من حركة 6 ابريل. المحامين اللى بيدافعو عنها طلبو من النيابه العسكريه انها تطلق سراحها من غير ضمانات و تحويلها للقضاء المدنى مش العسكرى ، لكن النيابه العسكريه وافقت على اطلاق سراحها مقابل ضمان بمبلغ 20.000 جنيه اتبرع بيه عدد من النشطا السياسيين. و قال واحد من المحامين بتوعها هو عمرو عز إن المنتظر ان القضاء العسكرى فى ظرف 15 يوم هيحدد ميعاد لتكميل دخليق معاها. بعد خروج اسماء محفوظ استقبلهاالنشطا بالأناشيد الوطنيه ، و قالت اسماء انها هتكمل نضالها للوصول لمصر اللى بيتمناها كل مصرى و اللى قامت عشانها ثورة 25 يناير

## لينكات برانيه
* تقرير أمريكى يحذر" العسكرى" من عواقب المحاكمات العسكرية للمدنيين...
* تفاصيل تحقيقات النيابة العسكرية مع اسماء محفوظ ...
  

## مصادر

تصنيف:ناشطين مصريين
تصنيف:مدونين مصريين
تصنيف:مدونات ستات
تصنيف:نسويين مصريين
تصنيف:قاهريين
تصنيف:ناس من عين شمس
تصنيف:مصريين مع ثورة 25 يناير
تصنيف:متعلمين فى جامعة القاهره
الاصلاح الضريبى فى عهد الناصر محمد بن قلاوون

**الاصلاح الضريبى فى عهد الناصر محمد بن قلاوون** هى حركة اصلاح عملها فى مصر السلطان الناصر محمد بن قلاوون (1288-1341) رفع بيها المظالم الضريبيه عن كاهل المصريين.

الناصر محمد بن قلاوون كان تاسع سلاطين الدوله المملوكيه فى مصر و حكم مصر تلت مرات ، المرتين الاولانيين كان لسه فيهم طفل. فى فترة حكمه التالته ( 1309-1341) عمل اصلاحات داخليه كتيره و حارب الفساد بكل قوه و شافت مصر نهضه حضاريه و عمرانيه كبيره ماشافتهاش من ايام الفراعنه ، فقال المؤرخين عنه : " لم يل من ابناء الملوك قاطبة مُلك مصر أعظم من الملك الناصر محمد ".

لما مسك الملك الناصر الحكم لقى الفساد مستشرى فى مصر و لقى ضرايب و مكوس كتيره مفروضه على المصريين بالظلم ، فابتدا يحارب المفسدين و اخدهم بجرايمهم مش بالجور و التلفيق ، و لغى مناصب فى الدوله ، و صادر فلوس و ممتلكات الفاسدين اللى كونو ثرواتهم على حساب الناس بالرشاوى واستغلال المناصب ، و فى سنة 1315 لغى ضرايب و مكوس كتيره كان بيدفعها عامة الناس من غير وجه حق ، و عين الامير ابن الوزيرى رئيس لدار العدل و الاوقاف و ده كان راجل امين معروف بالذمه و النزاهه وكراهيته للفساد و المفسدين ، و بقى الناصر محمد كل يوم اتنين يروح دار العدل عشان يسمع بنفسه شكاوى عامة الناس ضد الامرا و موظفين الدوله.

المصريين لقرون نهبهم المستعمرين و فرضو عليهم جزيه و ضرايب و مكوس ظالمه. لكن فى عصور استقلال مصر اللى ابتدت بحكم احمد بن طولون سنة 877 خلصت عمليات نهب غلة مصر و فلوس شعبها لروما و قسطنطينيه و الجزيره العربيه ونهضت مصر نهضه كبيره و ماعادتش مستعمره بتتنهب غلتها و ثرواتها و تتبعت لحاكم عايش فى بلده بره مصر.

الملك الناصر لقى ضرايب و مكوس غريبه فى مصر كان منها ضريبه بيدفعها اللى بيركب مركب فى النيل سواء كان صاحب المركب او نوتى او راكب ، و ضرايب و غرامات بيدفعها الأحياء نيابه عن قرايبهم الأموات و الغايبين ، و ضرايب بتتدفع للنضافه و لم الزباله من الشوارع و الحمامات ، وضرايب بيدفعها الكيالين و الكتاب ، و ضرايب لحماية الطريق ، و ضريبه على سلخ الجلود ، و اتاوات بتتدفع للعربان ، و سمسره بتتدفع لوسطا البيع و الشرا ، و ضرايب على بيوت الدعاره ، و ضريبه على اللى عنده بغل ، و على اللى بيربى فراخ ، و ضرايب زائد غرامات بيدفعها المحكوم عليهم بالحبس فى القضايا ، و ضرايب على النخل ، و ضرايب على اللى بيزرعو قصب او عندهم معاصر قصب ، و ضريبه على اللى بيعملو افراح جواز ، و عدد تانى من الضرايب و المكوس الجايره اللى كان بيدفعها الناس للدوله و غيرها ، فطلع مراسيم اتبعتت لكل نواحى مصر برفع كل الضرايب و المكوس دى عن كهول المصريين ففرحت الناس و دعت له.

وصف المقريزى الضرايب و المكوس دى بقوله : " و كان الناس منها فى انواع من الشدائد لكثرة المغارم والتعب والظلم ".

تصنيف:ضرايب
تصنيف:الناصر محمد بن قلاوون
فيليبو توماسو مارينيتى

thumb|left|فيليبو توماسو مارينيتى
**فليبى توماسو اميليو مارينيتى** اتولد فى 22 ديسمبر 1876 واتوفى فى 2 ديسمبر 1944، كان شاعر و أديب و رئيس تحرير مصرى ايطالى و هو اللى اوجد الحركة المستقبلة (*Futurism*) فى الفن والمزيكا والأدب فى بداية القرن العشرين

الحركة دى اتميزت بالدعوة لترك التقليد ومحاولة التعبير عن الطاقة الدينامية المميزة لحياتنا المعاصرة.

## طفولتة ومراهقتة

اتولد إيميليو أنجيلو كارلو مارينيتى لعيله ايطالية فى اسكندرية، مصر اللى اتربى ودرس فيها، حبه للادب تزامن مع دراسته، فى سن 17 انشأ مجلته المدرسية الاولانيه " ورق البردى " *Papyrus*، هددته المدرسة اليسوعية بالفصل منها لأنه نشر رواية إعتبرتها "فاضحة" إميل زولا.

بعتته عيلته لباريس، فرنسا فتخرج واخدالبكالوريوس فى سنة1893، إنضم لكلية القانون بجامعة بافيا اللى هى جامعة ايطالية مقرها مدينة بافيا بمقاطعة لومبارديا مع اخوه الاكبر "ليون".

## شوف كمان
* Score to the sound poem ''Dune, parole in libertà'' (1914)
* مؤلفات Filippo Tommaso Marinetti فى مشروع غوتنبرغ

تصنيف:مصريين طليان
تصنيف:مواليد 1876
تصنيف:وفيات 1944
تصنيف:ملحدين طليان
تصنيف:اسكندرانيه
تصنيف:طليان مصريين
شيكوريل

**محلات شيكوريل** اسسه مورينيو شيكوريل (moreno cicurel) اللى كان عميد عيلة شيكوريل و كان له 3 ولاد هما ( يوسف - سولومون - سالفاتور).

**شيكوريل** كان محل للارستقراطيه المصريه و العيله الملكيه ، اسسه مورينيو شيكوريل لكنه اتحرق بكور من نار اترمت عليه ايام حرب فلسطين سنه 1948. و اتحرق مره تانيه فى حريقة القاهره سنه 1952.

فى المرتين اتعاد بناه بمساعدة الحكومه . استننا علا حاله لغايه م اتحط تحت الحراسه بعد حرب السويس 1956. لكن اتخلى اصحابه عنه ببيع أسهمه لرجال اعمال

بعد ثورة يوليه 1952 حرص سالفاتور شيكوريل عضو مجلس إدارة محلات شيكوريل علا علاقات طيبه مع الظباط الأحرار، خصوصن أنه كان معروف انه رياضى مصرى سابق و كاپتن منتخب مصر للمبارزة اللى شارك فى دورة امستردام الاولانيه سنه 1928، فإنه لحق بباقى افراد عيلته فى  اوروبا سنه 1957 بعد نقل ارصدته لخارج مصر وباع أهم شركاته:Les Grands Magasins Cicurel & Oreco S.A.E
اللى راس مالها كان 600 الف جنيه مصرى واللى كانت بتعتبر جوهرة التاج فى شارع فؤاد اللى اتغير اسمه لشارع 26 يوليو، وسط القاهرة
  
محلات شيكوريل ليها فروع فى كل مدن مصر

حالين محلات شيكوريل مملوكه للحكومه المصريه من فى شركه بيوت الازياء الراقيه وهى  واحده من شركات الشركه القابضه للسياحة والفنادق والسينما التابعه لوزاره الأستثمار

شركه بيوت الازياء الراقيه تضم محلات شيكوريل / اركو ، شركة محلات بونتريمولى , هانو , الصالون الاخضر ,جاتينيو, وشركه سيمون آرزت.

## عن شيكوريل

شيكوريل هيا سلسلة محلات اسسها رجل الأعمال اليهودى الأيطالى مورينيو شيكوريل. و أممته الحكومه المصريه بعد حرب السويس سنة 1956.وارتبط اسم شيكوريل بالعيلة الملكية والعائلات الارستقراطية فى مصر فى النصف 1 القرن العشرين.
## التأسيس

سنة 1887 أسست شركة شيكوريل اللى كان يرأس مجلس ادارتها وعميد عيلتها الإيطالية الأصل مورينيو شيكوريل  اللى هاجر من أزمير بتركيا فى اواخر القرن التسعتاشر   كانت محلات شيكوريل من اكبر المحلات التجارية المشهورة فى مصر و كان رأس مال الشركة 500.000 جنيه مصرى و كان يعمل بيها 485 موظف أجنبى و 142 موظف مصرى لما وصل مورينو شيكوريللمصر اشتغل لمدة قليلة فى محل اسمه اوبيتى بازار كان يملكه يهودى آخر اسمه هانو و فى 1909 اسس شيكوريل أول محل خاص به اسمها "ليه جراند ماجازان شيكوريل" بجوار قصر الأوبرا القديمة فى وسط القاهرة وبمساعدة أولاده الثلاثة: سولومون ويوسف وسالفاتور لحد كبر المحل و بقا واحداً من أفخم المحلات فى قاهرة المحروسة (مصر) لكن مورينو  رغم ان محلاته كانت تعاملاتها مقصورة على الطبقة الراقية والارستقراطية إلا أنه  سنة  1936 افتتح سلسلة محلات تانيه اسمها اوريكو و كانت الأسعار فيها ارخص من محلات شيكوريل. ومورينيو شيكوريل هو والد سلفاتور شيكوريل اللى اشتهر فى مصر لما  بقا عميد اليهود المصريين فى القاهرة سنة 1946 بعد رينيه قطاوى.واحترق محل شيكوريل بكرات النار اللى قذفت عليه أيام حرب فلسطين الاولانىى سنة 1948 واتهم اعضاء من جماعة الاخوان المسلمين بتدميره. و سنة 1952 دمر المحل مرة ثانية فى حريق القاهرة و فى المرتين اعيد بناؤه تانى بمساعدة الحكومة المصرية وبقى على حالهلأن وضع تحت الحراسة بعد حرب السويس 1956 وتخلى أصحابه عنه وباعوا اسهمه لرجال أعمال تانيين.

## شوف

* محلات القاهره الكبيره
* حريقة القاهره

تصنيف:شركات مصريه
تصنيف:شركات